Source: https://pitee.wordpress.com/2013/12/17/sajtokozlemeny-a-kuria-jogegysegi-dontese-kaoszt-fog-okozni/
Timestamp: 2020-02-24 06:45:03+00:00

Document:
Sajtóközlemény: A Kúria jogegységi döntése káoszt fog okozni. | PITEE
A deviza alapú szerződések semmisek. A bankok törvénytelen szerződések alapján követelik a havi törlesztő részleteket. A bankok törvénytelen szerződések alapján veszik el az adósok otthonait.
A Kúria nem hajlandó betölteni azt a szerepét, amit az igazságszolgáltatásnak egy jogállamban be kellene töltenie. A Kúria feladata az lenne, hogy rendbe tegye a bankok és a fogyasztók viszonyát. E helyett a Kúria minden igyekezete azon van, hogy kibújjon ezen alkotmányos feladatának az elvégzése alól, és megpróbálja áthárítani az igazságszolgáltatási tevékenységét a kormányra. A Kúria igyekezete ellentétes a jogállami elvekkel, mert ellentétes a hatalmi ágak szétválasztásának az elvével.
Végül a Kúria jogegységi döntése, nyilvánvalóvá teszi azt is, hogy a Kúria nem gondolta át a jogegységi döntés tartalmát, és nem gondolta végi mi lesz a következménye annak, ha a bíróságok a jogegységi döntést kötelező érvénnyel betartják. A Kúria jogegységi döntése alapján ugyanis a bíróságoknak olyan mértékben kell majd belenyúlniuk a bankok szerződéseibe, amely teljesen össze fogja zavarni a bankok és a fogyasztó közti jogviszonyt. A jogviszonyok összezavarása csak elodázza a devizahitelesek problémájának megoldását. A végeredmény úgy is az lesz, hogy a bankok rá fognak kényszerülni arra, hogy elszámoljanak a fogyasztókkal, úgy mintha a szerződések semmissé váltak volna.
Jogilag tiszta helyzet akkor állt volna elő, ha egy semmis szerződést a bíróságok minden esetben, kivétel nélkül semmissé nyilváníthatnak és a feleket az eredeti állapot helyreállítására kötelezhetnek. Ezzel szemben a jogi zűrzavart fogja növelni az, ha a bíróságok a semmissé nyilvánítás előtt, előbb toldozgatni-foldozgatni és részben érvénytelenítgetni kell majd a fogyasztói szerződéseket.
A Kúria azzal a céllal akart jogegységi döntést hozni, hogy megteremtse a jogbiztonságot a devizahiteles pereket illetően. A Kúria ezt a célt nem érte el. Kúria bírái becsapták a magyar társadalmat. A jogegységi döntés a jogbiztonság megteremtése helyett a jogi zűrzavart fogja növelni.
A Kúria bíráit személyes felelősség terheli azért, hogy a devizahitelesek problémája továbbra sincs megoldva! A Kúria bíráinak és tanácsadóinak nyilvánvalóan fogalmuk sincs arról, hogy milyen írott és íratlan szabályok érvényesülnek a pénzügyi jog területén.
Magyarország sokkal jobban járt volna, ha a Kúria 2013. július 4-én kimondta volna a devizahitelek semmisségét. Magyarország sokkal jobban járt volna, ha a Kúria 2013. december 16-án kimondta volna a devizahitelek semmisségét. Minél tovább húzza a Kúria a devizahiteles perek megoldását, annál nagyobb károkat fog szenvedni a magyar társadalom és a magyar gazdaság.
A Kúria időhúzása miatt Magyarországon a gazdagok egyre gazdagabbak a szegények pedig egyre szegényebbek lesznek.
Magyarország csak akkor lesz sikeres és erős ország, ha az igazságszolgáltatás számon kéri a törvények betartását!
This entry was posted on 2013. december 17. kedd at 6:49 de. and is filed under Devizahitelek, Sajtóközlemények.	You can follow any responses to this entry through the RSS 2.0 feed. Responses are currently closed, but you can trackback from your own site.

References: Kúria 
 Kúria 
 Kúria 
 Kúria 
 Kúria 
 Kúria 
 Kúria 
 Kúria 
 Kúria 
 Kúria 
 Kúria 
 Kúria 
 Kúria 
 Kúria 
 Kúria 
 Kúria 
 Kúria